Žagarinės tiltas

Žagarinės tiltas – tiltas per Merkį, stovintis krašto kelio  10,401 km Šalčininkų rajono savivaldybėje, Baltosios Vokės seniūnijoje, Žagarinės kaime, 0,43 km į vakarus nuo Merkio-Vokės kanalo. Patenka į Merkio ichtiologinio draustinio teritoriją.

Apie 1930 m. Žagarinėje iškasus kanalą vandens iš Merkio paėmimui, vietovėje pakito nuotėkio hidrologinis režimas.Juozas Obelienius. Lietuvos TSR vandens turistų keliai. Merkys upese.lt 1965 m. per Merkį pastatytas gelžbetoninis tiltas. Nuo 1983 m. Žagarinėje aukščiau tilto, upėje sugriuvusios užtvankos vietoje, stovi reguliuojamasis šliuzas, o kanalo pradžioje (angoje) – stačiakampis betoninis latakas. Juo nuteka daugiau kaip 80 % Merkio vandens. Žemiau užtvankos tiltą pratekantis Merkys tapęs nusekusiu, vingiuotu upeliu. 

Žagarinės tiltas yra 36,86 m ilgio, 10,88 m pločio, 3 tarpatramių (11,4+14,06+11,4). Statinys karpytos sistemos, sumontuotas iš tėjinio skerspjūvio gelžbetoninių sijų. Krantinių atramų ir sieninio tipo taurų pamatai įrengti ant grunte sukaltų polių. Važiuojamoji dalis nuo šalitilčio ant tilto atskirta metaliniais atitvarais.Tilto per Merkio upę 10,401 km projektiniai sprendiniai salcininkai.lt, 2023, p. 9, 19  

Tiltas suprojektuotas pagal sovietmečiu galiojusius techninius apkrovų normatyvus H-30 ir HK-80. Sijų perdanga padėta ant atramų be įrengtų atraminių guolių, vandens nuvedimą atlieka uždaro tipo latakai vienoje iš tilto prieigų pusių.

2023 m. duomenimis, atliktos tilto apžiūros metu nustatyta prasta tilto būklė, jo rekonstrukcijos būtinybė. Buvo planuojama krašto kelyje stovintį tiltą išplatinti, įrengti naujas atramas, paklotą. 

 Šaltiniai 

 Nuorodos 

 Historische Messtischblätter (TK25) + Luftbilder susudata.de
 176. Pirčiupiai-Jašiūnai. Tvarkomas Žagarinės tiltas per Merkį miestai.net, 2025-03

Kategorija:Lietuvos sijiniai tiltai
Kategorija:Šalčininkų rajono tiltai
Kategorija:Tiltai per Merkį